CELEX: 32018R0064
Language: sl
Date: 2017-09-29 00:00:00
Title: Delegirana uredba Komisije (EU) 2018/64 z dne 29. septembra 2017 o dopolnitvi Uredbe (EU) 2016/1011 Evropskega parlamenta in Sveta za določitev načina uporabe meril iz člena 20(1)(c)(iii) za oceno, ali bi nekateri dogodki pomembno in negativno vplivali na celovitost trgov, finančno stabilnost, potrošnike, realno gospodarstvo ali financiranje gospodinjstev in podjetij v eni ali več državah članicah (Besedilo velja za EGP. )

17.1.2018   
            
            
               SL
            
            
               Uradni list Evropske unije
            
            
               L 12/5
            
         DELEGIRANA UREDBA KOMISIJE (EU) 2018/64
   z dne 29. septembra 2017
   o dopolnitvi Uredbe (EU) 2016/1011 Evropskega parlamenta in Sveta za določitev načina uporabe meril iz člena 20(1)(c)(iii) za oceno, ali bi nekateri dogodki pomembno in negativno vplivali na celovitost trgov, finančno stabilnost, potrošnike, realno gospodarstvo ali financiranje gospodinjstev in podjetij v eni ali več državah članicah
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) št. 596/2014 (1) in zlasti člena 20(6)(c) Uredbe,
   ob upoštevanju naslednjega:
   
               (1)
            
            
               Glede na splošno naravo pogoja glede kakovosti iz člena 20(1)(c)(iii) Uredbe (EU) 2016/1011 in potrebo po zagotovitvi, da pristojni organi ta pogoj uporabljajo skladno, je v zvezi s ključnimi referenčnimi merili primerno določiti opredeliti, kako bi lahko (i) prenehanje zagotavljanja referenčne vrednosti ali (ii) zagotavljanje referenčne vrednosti na podlagi vhodnih podatkov, ki ne predstavljajo več dejanskega tržnega ali gospodarskega stanja, ali (iii) zagotavljanje referenčne vrednosti na podlagi nezanesljivih vhodnih podatkov pomembno in negativno vplivalo na celovitost trgov, finančno stabilnost, potrošnike, realno gospodarstvo ali financiranje gospodinjstev in podjetij v eni ali več državah članicah.
            
         
               (2)
            
            
               Ključne referenčne vrednosti se pogosto uporabljajo v državah članicah, ki niso država članica, v kateri se zagotovijo, ter se uporabljajo na različne načine, odvisno od države članice, v kateri se uporabljajo. Zato obstaja možnost za precejšen vpliv v eni ali več držav članic na ravni Unije. Podobno obstaja možnost za pomemben negativen vpliv v zvezi z enim ali več merili iz člena 20(1)(c)(iii). Zato je pomembno izvesti oceno tako na nacionalni ravni ali na ravni trga kot tudi na ravni Unije.
            
         
               (3)
            
            
               V Uredbi (EU) 2016/1011 je naštetih pet področij, na katerih lahko pride do pomembnih negativnih vplivov. Medtem ko se celovitost trga osredotoča na trg za specifičen finančni produkt, se finančna stabilnost nanaša na finančni sistem države članice ali Unije kot celoto. Na potrošnike se primarno vpliva prek finančnih instrumentov in investicijskih skladov, vključno s pokojninskimi skladi, v katere so vlagali, ter prek finančnih pogodb, ki so jih podpisali, ki se sklicujejo na zadevne ključne referenčne vrednosti. Morebitni vpliv na realno gospodarstvo je neposredno vezan na vrednost finančnih instrumentov, finančnih pogodb in investicijskih skladov, ki se sklicujejo na to referenčno vrednost. Morebitni vpliv na financiranje gospodinjstev in podjetij se bo verjetno povečal z vrednostjo neodplačanih posojil vezano na obseg gospodarstva. Potrošniki ter financiranje gospodinjstev in podjetij so bolj dovzetni za negativne vplive, kadar je splošna raven zadolženosti gospodinjstev in podjetij visoka –
            
         SPREJELA NASLEDNJO UREDBO:
   Člen 1
   Ocena pristojnih organov
   1.   Pristojni organi v skladu z merili iz členov 2, 3, 4, 5 in 6 ocenijo, ali obstaja pomemben in negativen vpliv na celovitost trgov, finančno stabilnost, potrošnike, realno gospodarstvo ali financiranje gospodinjstev in podjetij v eni ali več držav članic, kot je navedeno v členu 20(1)(c)(iii) Uredbe (EU) 2016/1011.
   2.   Kadar pristojni organi pričakujejo, da bo do takega pomembnega in negativnega vpliva prišlo v več kot eni državi članici, opravijo ločeno oceno za vsako zadevno državo članico kot tudi splošno oceno za vse države članice.
   Člen 2
   Pomemben in negativen vpliv na celovitost trga
   Pristojni organi po naslednjih merilih ocenijo, ali obstaja pomemben in negativen vpliv na celovitost trga:
   
               (a)
            
            
               vrednost finančnih instrumentov, ki se sklicujejo na referenčno vrednost, neposredno ali posredno v kombinaciji referenčnih vrednosti, in s katerimi se trguje na mestih trgovanja v zadevnih državah članicah, tako v absolutnem smislu kot glede na skupno vrednost finančnih instrumentov, s katerimi se trguje na mestih trgovanja v teh državah članicah;
            
         
               (b)
            
            
               vrednost finančnih pogodb v zadevnih državah članicah, ki se sklicujejo na referenčno vrednost, neposredno ali posredno v kombinaciji referenčnih vrednosti, tako v absolutnem smislu kot glede na skupno vrednost neizpolnjenih finančnih pogodb v zadevnih državah članicah;
            
         
               (c)
            
            
               vrednost investicijskih skladov, ki se za merjenje uspešnosti sklicujejo na referenčno vrednost, neposredno ali posredno v kombinaciji referenčnih vrednosti, v zadevnih državah članicah, tako v absolutnem smislu kot glede na skupno vrednost investicijskih skladov z dovoljenjem za delovanje ali priglašenih za trženje v teh državah članicah;
            
         
               (d)
            
            
               ali je referenčna vrednost v skladu s členom 28(2) Uredbe 2016/1011 navedena kot morebitna zamenjava za druge referenčne vrednosti, ki so vključene na seznam ključnih referenčnih vrednosti iz člena 20(1) Uredbe (EU) 2016/1011, ali je že bila uporabljena kot predhodnica teh referenčnih vrednosti;
            
         
               (e)
            
            
               v zvezi s standardi za računovodske namene ali druge regulativne namene:
               
                           (i)
                        
                        
                           ali se referenčna vrednost uporablja kot sklic za bonitetno ureditev, kot so zahteve glede kapitala, likvidnosti ali finančnega vzvoda;
                        
                     
                           (ii)
                        
                        
                           ali se referenčna vrednost uporablja v mednarodnih računovodskih standardih.
                        
                     
         Člen 3
   Pomemben in negativen vpliv na finančno stabilnost
   Pristojni organi po naslednjih merilih ocenijo, ali obstaja pomemben in negativen vpliv na finančno stabilnost:
   
               (a)
            
            
               vrednost finančnih instrumentov, finančnih pogodb in investicijskih skladov v zadevnih državah članicah, ki se sklicujejo na referenčno vrednost, neposredno ali posredno v kombinaciji referenčnih vrednosti, tako v absolutnem smislu kot glede na:
               
                           (i)
                        
                        
                           bilančno vsoto finančnega sektorja v teh državah članicah;
                        
                     
                           (ii)
                        
                        
                           bilančno vsoto bančnega sektorja v teh državah članicah;
                        
                     
         
               (b)
            
            
               ranljivost finančnih institucij, ki so podpisale ali vložile v finančne instrumente, finančne pogodbe in investicijske sklade, ki se sklicujejo na referenčno vrednost.
            
         Člen 4
   Pomemben in negativen vpliv na potrošnike
   Pristojni organi po naslednjih merilih ocenijo, ali obstaja pomemben in negativen vpliv na potrošnike:
   
               (a)
            
            
               s sklicevanjem na finančne instrumente in investicijske sklade, ki se ponujajo potrošnikom:
               
                           (i)
                        
                        
                           vrednost finančnih instrumentov in investicijskih skladov, ki se sklicujejo na referenčno vrednost, neposredno ali posredno v kombinaciji referenčnih vrednosti, ki se prodajajo potrošnikom na maloprodajnih trgih v zadevnih državah članicah, tako v absolutnem smislu kot glede na skupno vrednost finančnih instrumentov in investicijskih skladov, ki se prodajajo malim vlagateljem v teh državah članicah;
                        
                     
                           (ii)
                        
                        
                           ocena števila potrošnikov v zadevnih državah članicah, ki so kupili finančne instrumente in investicijske sklade, ki se sklicujejo na referenčno vrednost, neposredno ali posredno v kombinaciji referenčnih vrednosti, tako v absolutnem smislu kot glede na celotno prebivalstvo teh držav članic;
                        
                     
         
               (b)
            
            
               s sklicevanjem na institucije za poklicno pokojninsko zavarovanje:
               
                           (i)
                        
                        
                           vrednost pokojninskih načrtov, ki se sklicujejo na referenčno vrednost, ki jih upravljajo institucije za poklicno pokojninsko zavarovanje v zadevnih državah članicah, tako v absolutnem smislu kot glede na skupno vrednost pokojninskih načrtov, ki jih upravljajo institucije za poklicno pokojninsko zavarovanje v teh državah članicah;
                        
                     
                           (ii)
                        
                        
                           ocena števila potrošnikov, ki sodelujejo v institucijah za poklicno pokojninsko zavarovanje, ki v zadevnih državah članicah upravljajo pokojninske načrte, ki se sklicujejo na referenčno vrednost, tako v absolutnem smislu kot glede na celotno prebivalstvo teh držav članic;
                        
                     
                           (iii)
                        
                        
                           ocena pomembnosti institucij za poklicno pokojninsko zavarovanje, ki upravljajo pokojninske načrte, ki se sklicujejo na referenčno vrednost, za pokojninski prihodek državljanov držav članic;
                        
                     
         
               (c)
            
            
               s sklicevanjem na kreditne pogodbe za potrošnike:
               
                           (i)
                        
                        
                           vrednost kreditnih pogodb za potrošnike v zadevnih državah članicah, ki se sklicujejo na referenčno vrednost, tako v absolutnem smislu kot glede na skupno vrednost kreditnih pogodb za potrošnike v teh državah članicah;
                        
                     
                           (ii)
                        
                        
                           ocena števila potrošnikov v zadevnih državah članicah, ki so podpisali potrošniške kreditne pogodbe, ki se sklicujejo na referenčno vrednost, tako v absolutnem smislu kot glede na celotno prebivalstvo teh držav članic;
                        
                     
                           (iii)
                        
                        
                           stopnja zadolženosti potrošnikov v zadevnih državah članicah.
                        
                     
         Člen 5
   Pomemben in negativen vpliv na realno gospodarstvo
   Pristojni organi ocenijo, ali v zadevnih državah članicah obstaja pomemben in negativen vpliv na realno gospodarstvo, pri čemer upoštevajo vrednost finančnih instrumentov, finančnih pogodb in investicijskih skladov, ki se sklicujejo na referenčno vrednost, neposredno ali posredno v kombinaciji referenčnih vrednosti, tako v absolutnem smislu kot glede na bruto nacionalni proizvod teh držav članic.
   Člen 6
   Pomemben in negativen vpliv na financiranje gospodinjstev in podjetij
   Pristojni organi po naslednjih merilih ocenijo, ali obstaja pomemben in negativen vpliv na financiranje gospodinjstev in podjetij v eni ali več držav članic:
   
               (a)
            
            
               vrednost kreditov gospodinjstvom in nefinančnim podjetjem v zadevnih državah članicah, ki se sklicujejo na referenčno vrednost, tako v absolutnem smislu kot glede na skupno vrednost kreditov gospodinjstvom in nefinančnim podjetjem v teh državah članicah;
            
         
               (b)
            
            
               ocena števila gospodinjstev v zadevnih državah članicah, ki so vzela kredite, ki se sklicujejo na referenčno vrednost, tako v absolutnem smislu kot glede na celotno število gospodinjstev v teh državah članicah;
            
         
               (c)
            
            
               ocena števila nefinančnih podjetij v zadevnih državah članicah, ki so vzela kredite, ki se sklicujejo na referenčno vrednost, tako v absolutnem smislu kot glede na celotno število nefinančnih podjetij v teh državah članicah;
            
         
               (d)
            
            
               stopnja zadolženosti gospodinjstev in podjetij v zadevnih državah članicah.
            
         Člen 7
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 171, 29.6.2016, str. 1.